11/08/2020 | Administración LocalMunicipal
Ribeira
Decreto polo que se reactiva o proceso selectivo para a provisión en propiedade dunha praza de arquitecto, suspendido durante o estado de alarma

VISTO o expediente que se tramita para a provisión en propiedade dunha praza de ARQUITECTO/A, en desenvolvemento da Oferta de Emprego Público do ano 2018, a través do proceso de concurso-oposición, segundo as Bases de selección que foron aprobadas por acordo da Xunta de Goberno Local na súa sesión de data 21/03/2019, e publicadas no Boletín Oficial da Provincia de A Coruña número 61, do 29/03/2019, no taboleiro de anuncios do Concello de Ribeira, así como na súa páxina web, anunciándose a convocatoria no citado boletín provincial, no Diario Oficial de Galicia número 78 do 24/04/2019, no Boletín Oficial do Estado número 95, do 20/04/2019, e no taboleiro de anuncios da Casa Consistorial. VISTO que Decreto da Alcaldía do 17/01/2020, resolveuse a aprobación da lista definitiva de aspirantes admitidos e excluídos no referido proceso selectivo, o nomeamento do Tribunal Avaliador e a convocatoria dos membros do Tribunal, para o inicio do proceso selectivo coa valoración dos méritos presentados e debidamente acreditados polos/as aspirantes, que se realizou o día 31/01/2020, e que dou o resultado recollido na “Acta número 1.- Fase de concurso.”, asinada polos membros do tribunal e da que se publicou estrato no taboleiro de anuncios da Casa Consistorial e na páxina web do Concello. Así mesmo, na citada Acta, convocábase ós/ás aspirantes para a realización do primeiro exercicio da fase de oposición (cuestionario tipo test de 100 preguntas), que se realizou na data 20/02/2020. VISTA a “Acta número 2.- Resolución das alegacións presentadas á fase de concurso e resultado do primeiro exercicio da fase de oposición.”, asinada polos membros do tribunal, e na que se convocaba os/as aspirantes que superaron o primeiro exercicio da fase de oposición para que o día 18/03/2020 se procedese á realización do segundo exercicio da fase de oposición. VISTA a Disposición Adicional 3ª do Real Decreto 463/2020, do 14 de marzo, polo que se declarou o estado de alarma para a xestión da situación de crise sanitaria ocasionada polo COVID-19, publicado no BOE número 67 do 14/03/2020 e que entrou en vigor no momento da súa publicación, e que suspendeu termos e interrompeu prazos para a tramitación dos procedementos das entidades do sector público, polo que o proceso selectivo de referencia foi suspendido, non chegando a realizarse o segundo exercicio da oposición. VISTO o apartado 2. da Disposición derrogatoria única do Real Decreto 537/2020, do 22 de maio, polo que se prorroga o estado de alarma declarado polo Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, que dispón que: “2. Con efectos desde el 1 de junio de 2020, queda derogada la disposición adicional tercera del Real Decreto 463/2020, de 14 de marzo.”, que suspendía termos e interrompía os prazos para a tramitación dos procedementos das entidades do sector público, polo que a partir da data 01 de xuño de 2020, o cómputo dos prazos administrativos que se tiveran suspendidos proseguirán, ou se reiniciarán, se así se tivera previsto nunha norma con rango de lei aprobada durante a vixencia do estado de alarma e as súas prórrogas. Polo exposto, vista a normativa de aplicación citada e de conformidade co disposto no artigo 21.1 h) da Lei 7/1985, do 2 de abril, reguladora das bases do réxime local, SEGUNDO.- Outorgar ao tribunal de selección, a través do seu Presidente, a competencia de ditar os acordos, actos administrativos e instrucións que se consideren oportunos, en desenvolvemento do establecido nas bases reguladoras deste proceso selectivo, para garantir que tanto no chamamento de aspirantes como na realización presencial de exercicios, se observen todas as medidas de prevención e seguridade en máxima medida para evitar o risco de contaxio, mentres dure a situación de crise sanitaria derivada da pandemia do COVID-19. Ditas instrucións, acordos e/ou actos deberán recollerse explicitamente no expediente correspondente acreditándose a publicidade e coñecemento previo dos/as aspirantes. A tal fin e, sen prexuízo doutras medidas que podan considerarse oportunas, na realización de exercicios presenciais deberán adoptarse como mínimo as seguintes: - Control de aforos e observancia de medidas de distanciamento social tanto dos opositores/as como do público acompañante, podendo a tal efecto prohibir a asistencia física de terceiros non opositores ás instalacións nas que se realice o chamamento e mesmo nos espazos exteriores desas instalacións, na procura de evitar aglomeracións. - Obrigatoriedade de acudir aos exames presenciais con medios físicos de prevención (mascarillas) e sometemento ás medidas de hixienización preventiva que sexan determinadas e facilitadas pola Administración, como por exemplo: utilización de xel hidroalcohólico, luvas, pantallas ou similares. TERCEIRO.- Convocar ós membros do tribunal de selección e ós/ás aspirantes que superaron o primeiro exercicio da fase de oposición para que o día 29 de setembro de 2020, ás 10:00 horas, se presenten no Polideportivo Alcalde Torres Colomer, sito na Rúa Barrreiro, s/n, parroquia de Palmeira, municipio de Ribeira, co obxecto de proceder á realización do segundo exercicio da fase de oposición. De conformidade co disposto na Base 8ª das que rexen este proceso selectivo, para a realización deste segundo exercicio os/as aspirantes poderán facer uso de textos legais (exclusivamente en soporte papel). Os/as aspirantes acudirán provistos do seu Documento Nacional de Identidade. Así mesmo, e en relación coas medidas de prevención hixiénico-sanitarias, cada aspirante deberá presentarse co seu propio bolígrafo e mascarilla, debendo haber unha distancia mínima en todo momento entre os aspirantes de 2 metros. CUARTO.- Proceder a dar a máxima publicidade da presente resolución a través da súa publicación no BOP de A Coruña, taboleiro de anuncios da Casa Consistorial e web municipal, dando así mesmo traslado á representación sindical aos efectos oportunos, e ao departamento de persoal para que procedan segundo os trámites correspondentes. Contra a presente resolución, que pon fin á vía administrativa, poderá interpoñerse potestativamente, recurso de reposición, no prazo dun mes, ante esta Alcaldía, ou recurso contencioso-administrativo no prazo de dous meses ante o Xulgado do Contencioso Administrativo de Santiago de Compostela, de conformidade co disposto nos artigos 123 e 124 da Lei 39/2015, do 1 de outubro, do Procedemento Administrativo Común das Administracións Públicas, así como nos artigos 10 e 14 da Lei 29/1998, do 13 de xullo, Reguladora da Xurisdición Contencioso-Administrativa, e sen prexuízo de calquera outro recurso que se puidera interpoñer. En Ribeira, a 06 de agosto de 2020. A alcaldesa en funcións, Sara Rocio Guobadia Vizarro.